**JAUNIMO REIKALŲ AGENTŪROS**

**VYRIAUSIOJO SPECIALISTO PAREIGYBĖ**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

Darbuotojas, einantis šias pareigas, turi atitikti šiuos specialius reikalavimus:

turėti aukštąjį universitetinį ar jam prilygintą socialinių mokslų studijų srities išsilavinimą (bakalauro kvalifikacinį laipsnį);

turėti ne mažesnę kaip 2 metų patirtį vykdant viešuosius pirkimus arba ne mažiau 2 metų patirtį rengiant viešųjų pirkimų teisės aktus;

gebėti vadovautis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens duomenų teisinės apsaugos įstatymu bei kitais teisės aktais, reguliuojančiais asmens duomenų apsaugą;

išmanyti Lietuvos Respublikos viešųjų pirkimų įstatymą, kitus Vyriausybės nutarimus ir teisės aktus, reglamentuojančius viešuosius pirkimus.

**ŠIAS PAREIGAS EINANČIO DARBUOTOJO FUNKCIJOS**

Šias pareigas einantis darbuotojas vykdo šias funkcijas:

Analizuoja ir derina viešųjų pirkimų dokumentus;

Analizuoja ir derina Agentūros teisės aktus, susijusius su viešaisiais pirkimais, teikia su teisės aktais susijusias išvadas;

Analizuoja ir derina su Agentūra sudaromas sutartis, teikia su sutartimis susijusias išvadas;

Rengia viešųjų pirkimų planą ir skaičiuoja numatomų pirkimų vertes;

Pagal kompetenciją rengia teisės aktų projektus bei dokumentus ir teikia juos derinti nustatyta tvarka;

Atsižvelgdamas į komisijos sprendimus, pavedimus ir (ar) pirkimą inicijuojančio struktūrinio padalinio pateiktas išvadas, teikia tiekėjams ar dalyviams pirkimo dokumentų paaiškinimus, patikslinimus, atsakymus į pretenzijas dėl pirkimo dokumentų sąlygų ar pirkimų procedūrų;

Pagal kompetenciją konsultuoja viešųjų pirkimų klausimais struktūrinius padalinius;

Administruoja viešųjų pirkimų elektroninę sistemą;

Atlieka kitus Agentūros direktoriaus pavaduotojo pavedimus, susijusius su pareigybės funkcijų įgyvendinimu.